На основу Закона о стечају и у складу са Националним стандардом бр. 5 о начину и поступку уновчења имовине стечајног дужника, стечајни управник Иван Чакаревић, у поступку стечаја над стечајним дужником “DANUBE RIVERSIDE” ДОО - у стечају, из Београда , ул.Булевар Николе Тесле бр. 3, МБ 20113448, ПИБ 104193493, објављује:
 
ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ ПРОЦЕНЕ ЦЕЛИСХОДНОСТИ ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА У ОДНОСУ НА ПРОДАЈУ ИМОВИНЕ СТЕЧАЈНОГ ДУЖНИКА У ДЕЛОВИМА, ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА КАО И ПРОЦЕНУ ВРЕДНОСТИ СТЕЧАЈНОГ ДУЖНИКА КАО ПРАВНОГ ЛИЦА.
 
1. УВОД
Решењем Привредног суда у Београду Ст 206/2021 од 22.02.2022. године отворен је стечајни поступак над стечајним дужником “DANUBE RIVERSIDE” ДОО у стечају, из Београда, ул.Булевар Николе Тесле бр. 3, МБ 20113448, ПИБ 104193493. Дана 27.05.2022. године донето је Решење Привредног суда у Београду којим се одређује да се стечајни поступак спроведе банкротством стечајног дужника и исто је правоснажно дана 09.06.2022. године.
 
2. СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности стечајног дужника односно његове имовине и максимално могућег колективног намирења поверилаца.
 
3. ИЗВЕШТАЈ О ПРОЦЕНИ
Проценитељ је дужан по завршетку процене да достави Извештај о процени у два оригинална примерка у писаној и електронској форми која ће морати да садржи следеће:
 
-    Закључак у вези целисходности најповољнијег начина продајe, мишљење проценитеља и предлог најповољнијег начина уновчења стечајне масе, уз давање детаљног образложења, посебно узимајући у обзир заједничку својину на земљишту;
 
-         Прецизно означен предмет процене, дефиницију вредности, уз мерење објекта (који је предмет процене) и посебних делова са описом метода коришћења у процени, са разграничењем имовине стечајног дужника са другим имаоцем заједничке својине на земљишту;

-         Закључак о процењеној ликвидационој вредности имовине стечајног дужника;
 
-         Закључак о процењеној вредности стечајног дужника као правног лица;
 
-         Закључак о процењеној вредности имовине која је предмет разлучног права – одређивање одговарајућег дела купопродајне цене на којем разлучни повериоци имају право приоритетног намирења у складу са чланом 133. став 12. Закона о стечају.
 
4. МЕТОД ПРОЦЕНЕ
Метод процене је прописан Законом о стечају, Националним стандардом и МРС. Понуђачи су дужни да опишу и образложе методе које намеравају да користе у својој процени.
 
У складу са Националним стандардом бр. 5 по којем утврђивање процењене вредности врши се у складу са Међународним стандардима финансијског извештавања.
 
5. ИНФОРМАЦИЈЕ ЗА ПОНУЂАЧЕ
Најзначајнија имовина стечајног дужника се састоји од:
 
-         Непокретне имовине – земљишта и објеката хотелског комплекса „Хотел Југославија“ на адреси Булевар Николе Тесле бр 3 на КП 2442/1 КО Земун,ЛН 7727
 
-         Опреме и покретних ствари, које се налазе у горе поменутом објекту, и које су власништво стечајног дужника.
 
Заинтересовани понуђачи су дужни да понуде доставе најкасније до 19.05.2023. године до 12 часова на е-mail адресу:   icakarevicsu@gmail.com,  и/или на адресу канцеларије стечајног управника – Ул. Браће Барух 8/4, Београд-Стари град.
 
Ковертиране понуде се достављају у два примерка у затвореној коверти са јасном назнаком ПРУЖАЊЕ УСЛУГА ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА “DANUBE RIVERSIDE” ДОО у стечају, из Београда.
 
Понуђач уз понуду доставља фотокопију докумената која не смеју бити старија од 6 (шест) месеци од дана пријема понуде. Наручиоци задржавају право да захтевају од Понуђача накнадно достављање на увид оригиналне документације.
 
Понуда треба да садржи:
 
-         Доказе о испуњености услова из тачке 6. овог огласа
-         Имена чланова комплетног тима који ће радити процену са задужењима и референцама,
-         Рок у којем ће завршити процену
-         Цену за пружену услугу исказану у динарима (основица плус ПДВ, уколико је примењив)
-         Рок за исплату накнаде за извршену услугу
 
Уз понуду доставити:
 
-         Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од надлежних органа
-         Доказе о стручности
-         Референце досадашњег рада
 
Након пријема благовремених и потпуних пријава стечајни управник ће формирати Листу понуђача и даље поступати у складу са Законом о стечају и Националним стандардом бр. 5 о начину и поступку уновчења имовине стечајног дужника.
 
Позивају се заинтересована лица да директним обиласком на лицу места утврде елементе за опредељеност понуде. За доставу потребне документације ради опредељеност понуде, заинтересована лица се могу јавити стечајном управнику Ивану Чакаревићу, тел: 065/525-5124, е– mail: icakarevicsu@gmail.com.
             
У складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући, осим финансијске понуде, у обзир и стручност, референце досадашњег рада, расположивост кадровских и техничких капацитета за вршење услуге из понуде и друге елементе понуде који су од значаја за вршење конкретне процене, и то искључиво са Листе понуђача добијене од стечајног управника.
 
У случају да Одбор не донесе одлуку у року од 8 (осам) дана од дана истека рока за достављање понуде, избор понуђача врши стечајни управник, применом истих критеријума који су наведени у овом огласу.
 
Након донете одлуке о избору најбољег понуђача биће,  обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.
 
Понуђена цена није једини критеријум приликом одабира проценитеља.
 
6. УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
-          
-         Да је регистрован за обављање делатности код надлежног органа
-         Лиценца за обављање послова овлашћеног проценитеља
-         Да испуњава квалификационе услове, односно да располаже довољним кадровским и техничким капацитетом за вршење услуге из понуде
 
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
 
Стечајни управник
 
__________________
Иван Чакаревић

